Hvis du selv river dit køkken ned, skal du i sagens natur også selv skaffe dig af med det gamle køkken. Men det er ikke sikkert, du er nødt til at køre hele molevitten på genbrugspladsen. Det kommer an på, om din kommune har en storskraldsordning.
Mange kommuner tilbyder at hente storskrald – som et gammelt køkken inklusive hvidevarer – et vist antal gange om året. Hvis din kommune tilbyder at hente storskrald, kan du bestille afhentning via kommunens hjemmeside. Du skal dog stadig sætte affaldet ud til kantstenen.